A 2010-es világbajnokság már meghozta neki a sikert, és 16 évesen az eddigi legfiatalabb női világbajnok lett. Az első fordulóban Carla Heredia Serrano, a másodikban Marina Romanko volt az ellenfele, a harmadik fordulóban az exvilágbajnok Csu Csen ellenében diadalmaskodott, a negyeddöntőben Katyerina Lahno ellen győzött. Az elődöntőben ismét a világranglistán még mindig előtte álló Humpy Kunero volt az ellenfele, akinek legyőzése után a döntőben honfitársa Zsuan Lu-fej ellen 5–3 arányban győzött, ezzel megszerezve a világbajnoki címet.